ako zistíme čo sa stalo?
pri zisťovaní sa musíme zamerať na to, či nejde elektrika len v niektorých miestnostiach alebo v celom byte. ak nejde elektrika iba v niektorých miestnostiach, problém je určite iba v našom byte. ak nejde elektrika v celom byte skontrolujte najprv, či ide elektrika v okolitých bytoch a na schodisku. ak tam elektrika ide, je problém iba v našom byte na prívode. ale ak nejde elektrika nikde, ani v susedných bytoch, resp. na sídlisku, potom bude výpadok väčšieho charakteru.
v prípade, ak vypadla elektrika iba v niektorých miestnostiach, treba vypnúť všetky spotrebiče a svetlá, ktoré boli pred výpadkom zapnuté. v bytovej rozvodnici, ktorá je najčastejšie umiestnená pri vchodových dverách, bude vypadnutý jeden z ističov. zistíme to tak, že tento istič má páčku smerom dole, pri starších ističoch ostane páčka hore, ale z ističa vyskočí signalizačný gombík. pri nových ističoch stačí zdvihnúť páčku hore, pri starších ističoch musíme túto páčku dať najprv dole, potom naspäť hore. ak istič opätovne vypne, ostal niektorý so spotrebičov zapnutý, alebo je problém s elektroinštaláciou. do elektroinštalácie určite nezasahujte, na to je potrebný elektrikár, ktorý má prax a meracie prístroje.